**ТО ЈЕ МОЈА ЗЕМЉА**

У срцу Балкана лежи једна звезда. Она је српска, дагоцена и најсјајнија на свету. То је моја Србија! То је јединствена земља јединствених људи, негде на граници Истока и Запада, у шареној и питомој природи, умерене и лепе климе.

Сматра се да је насељаваање Срба на Балкан отпочело након пропасти опсаде Цариграда 626 године и да се окончало пре смрти Византијског цара Ираклира.

Према површини, броју становника и густини насељености заузима двадесето место у Европи. Највећим делом, Србија се налази на Балканском полуострву. На северу заузима јужни део Панонске низије, кроз који протиче река Дунав.

По статистичким подацима из 2011. године, површина Србије износи 88.361 . Главни град Србије, уједно и највећи, је Београд. Највеће природно језеро је Палићко, а вештачко Ђердапско, док је највиши планински врх Ђеравица.

Срце Србије је наше Косово, колевка православља. У самом центру Грачаница. Западно – Високи Дечани, ушушкани у долини реке Бистрице, пркосе чувајући косовску равницу кроз векове. Уз Дечане Пећка Патријаршија – седиште највиших црквених поглавара. Пут севера – манастир Бањска. Свети Архангели надомак Призрена. Све симбол до симбола. Наше свето, наше лепо Косово. Отимају нам га, хоће да га прекроје, фалсификују. Бране нам да слободно живимо, да растемо у миру, срећни и безбрижни. А ми??? Ми својим постојањем пркосимо свима онима који покушавају да нас одавде отерају и поручујемо: Косово је наше и не дамо га јер, Косово је света Српска земља.

Србија је дивна земља. Заслужили смо да живимо у њој због правдољубивости и поштења које носимо у нашим срцима, заслужили смо то због храбрости да се супротставимо и боримо за оно што је наше и што нам припада.

Поносна сам на своју земљу јер знам да није случајно ту, а ни да ја нисам случајно на њој. Нас веже један савез, савез срца и оданости и док ми као деца будемо одани нашој земљи Србији, до тада ће и земља нас подизати, хранити и бранити.

Моја земља чува једну велику тајну и благослов. То је скривено у нашој традицији и нашим жртвама које смо дали кроз историју, у Косовском завету крви који смо положили за веру. Зато нас и нешто Велико чува кроз векове и одржава наспрам јачих и већих народа. Та велика тајна записана је у сликама и у песмама. То је оно што нас држи кроз векове историје, што нас води и кроз таму и кроз светлост, то је она дубока и трајна вера, то је наше родољубље.

То је моја земља Србија којом се поносим и којој припадам.